**Likumprojekta “Par likuma “Par Kontrabandas un viltojumu apkarošanas līgumu un vispārējo atbrīvojumu, kas noslēgts 2004.gada 9.jūlijā starp *Philip Morris International Inc., Philip Morris Products Inc., Philip Morris Duty Free Inc. un Philip Morris World Trade Sarl*., Eiropas Kopienu, kuru pārstāv Eiropas Komisija, un tām dalībvalstīm, kas norādītas pievienotajās parakstu lapās” atzīšanu par spēku zaudējušu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Par likuma “Par Kontrabandas un viltojumu apkarošanas līgumu un vispārējo atbrīvojumu, kas noslēgts 2004.gada 9.jūlijā starp *Philip Morris International Inc., Philip Morris Products Inc., Philip Morris Duty Free Inc. un Philip Morris World Trade Sarl*., Eiropas Kopienu, kuru pārstāv Eiropas Komisija, un tām dalībvalstīm, kas norādītas pievienotajās parakstu lapās” atzīšanu par spēku zaudējušu” (turpmāk - Likumprojekts) izstrādāts ņemot vērā Eiropas Parlamenta 2016.gada 9.marta rezolūciju par Tabakas nolīgumu 2016/2555(RSP). Saskaņā ar minēto rezolūciju attiecīgais PMI līgums netika pagarināts pēc tā izpildes beigu datuma - 2016.gada 9.jūlija.Ministru kabineta 2010.gada 17.augusta sēdes protokola Nr.42 40.§. (TA-2206-IP) (VK reģ. Nr.2010-uzd-3418). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2004.gada 9.jūlijā Eiropas Komisija kopā ar Eiropas Savienības (turpmāk – ES) dalībvalstīm un Philip Morris International noslēdza “Kontrabandas un viltojumu apkarošanas līgumu un vispārējo atbrīvojumu, kas noslēgts 2004.gada 9.jūlijā starp *Philip Morris International Inc., Philip Morris Products Inc., Philip Morris Duty Free Inc. un Philip Morris World Trade Sarl*., Eiropas Kopienu, kuru pārstāv Eiropas Komisija, un tām dalībvalstīm, kas norādītas pievienotajās parakstu lapās” (turpmāk – PMI līgums).PMI līgums paredzēja visaptverošu, efektīvu sistēmu pret cigarešu kontrabandu, to viltošanu un naudas atmazgāšanas apkarošanu, kas tika veikta saistībā ar *Philip Morris* cigarešu realizāciju. Lai veicinātu cigarešu kontrabandas un cigarešu viltojumu ražošanas apkarošanu, 2006.gada 19.oktobrī Saeima pieņēma likumu “Par Kontrabandas un viltojumu apkarošanas līgumu un vispārējo atbrīvojumu, kas noslēgts 2004.gada 9.jūlijā starp *Philip Morris International Inc., Philip Morris Products Inc., Philip Morris Duty Free Inc.* un *Philip Morris World Trade Sarl.*, Eiropas Kopienu, kuru pārstāv Eiropas Komisija, un tām dalībvalstīm, kas norādītas pielikumā pievienotajās parakstu lapās” un 2015.gada 5.novembrī likumu “Līgums par grozījumiem Kontrabandas un viltojumu apkarošanas un vispārējo atbrīvojumu līgumā, kas noslēgts 2004.gada 9.jūlijā starp *Philip Morris International Inc., Philip Morris Products Inc., Philip Morris Duty Free Inc.* un *Philip Morris World Trade Sarl.*, Eiropas Kopienu, kuru pārstāv Eiropas Komisija, un tām dalībvalstīm, kas norādītas pievienotajās parakstu lapās”.Eiropas Parlaments 2016.gada 9.martā savā rezolūcijā par Tabakas nolīgumu (PMI nolīgums) (2016/2555(RSP) tika norādīts, ka PMI līguma galvenais mērķis bija samazināt *PMI* kontrabandas izplatību nelegālajā tabakas tirgū ES un tas faktiski tika sasniegts. Tomēr papildus tika norādīts, ka PMI kontrabandas samazināšanās nav radījusi nelegālu izstrādājumu apjoma vispārēju samazināšanos ES tirgū. Tāpat tika secināts, ka kopš PMI līguma parakstīšanas notikušas būtiskas izmaiņas gan tiesiskajā regulējumā, gan nelikumīgā tabakas tirgus apstākļos, it īpaši palielinājies cigarešu bez starptautiski pazīstamiem zīmoliem jeb t. s. “lēto balto” cigarešu apjoms, kā arī attīstījusies jauna joma, proti, šķidrā nikotīna pārdošana lietošanai elektroniskajās cigaretēs. Tāpat rezolūcijā tiek uzsvērts, ka PMI līgums tā pirmajā noslēgšanas reizē 2004. gadā bija inovatīvs instruments cīņā ar nelikumīgu tabakas tirdzniecību, taču kopš tā laika tirgū un regulatīvajā vidē ir notikušas būtiskas izmaiņas. Bez tam nolīgums neattiecas uz tabakas izstrādājumu nelikumīgas tirdzniecības būtiskām iezīmēm pašlaik, it īpaši uz t. s. „lēto balto“ cigarešu tirdzniecības lielo īpatsvaru. Ņemot vērā minēto un citus rezolūcijā minētos aspektus Eiropas Parlaments norāda, ka visi PMI līgumā ietvertie elementi tiks iekļauti jaunajā tiesiskajā regulējumā, ko veidos Tabakas izstrādājumu direktīva un Pasaules Veselības organizācijas Vispārējo konvencijas par tabakas uzraudzību Protokols par tabakas izstrādājumu nelikumīgas tirdzniecības ierobežošanu. Eiropas Parlaments aicināja Eiropas Komisiju ne atjaunot PMI līgumu, ne pagarināt tā termiņu vai to atkārtoti apspriest pēc termiņa beigām.Vienlaikus Eiropas Komisijas secināja, ka nelikumīga cigarešu tirdzniecība ir globāla problēma, kas prasa sadarbību pasaules mērogā. Ņemot vērā minēto, Eiropas Komisija strādā pie atbilstošus tiesību aktu izstrādāšanas, stingru tiesību aizsardzības, kā arī tiek uzlabota sadarbība valstu, Eiropas un starptautiskajā līmenī. Balstoties uz stratēģiju Eiropas Komisija aktīvi ievieš Pasaules Veselības organizācijas vispārējās konvencijas par tabakas uzraudzību Protokolā par tabakas izstrādājumu nelikumīgas tirdzniecības ierobežošanu (*FCTC* protokols) paredzētos pasākumus, kā arī ES ir atjauninājusi un stiprinājusi normatīvo aktu tiesisko regulējumu pārskatot Regulas un Direktīvas.Tā kā PMI līgums netika pagarināts pēc tā izpildes termiņa datuma, tas spēku zaudēja 2016.gada 9.jūlijā.Ņemot vērā minēto, Likums ir atzīstams par spēku zaudējušu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministre Dana Reizniece-Ozola

Tomiņa, 67095566

Irita.Tomina@fm.gov.lv